### Beslutning

Godkendt.

Afbud: Jens Berg, Nanna Overgaard

### Sagsfremstilling

## Resume og sagens baggrund

MNV Bolig ansøger om godkendelse af salg af Hyldens Kvarter nr. 9 til Kalundborg Kommune. Hyldens Kvarter nr. 9 lejes på nuværende tidspunkt af Kalundborg Kommune på erhvervslejekontrakt. Kommunalbestyrelsen skal godkende salg af fast ejendom efter almenboliglovens § 27.

## Indstillinger

Direktøren indstiller, at ansøgning fra MNV Bolig om salg af Hyldens Kvarter nr. 9 til Kalundborg Kommune, godkendes.

## Behandling

Økonomiudvalget, Kommunalbestyrelsen.

## Sagsfremstilling

MNV Bolig ansøger om godkendelse til at sælge Hyldens Kvarter nr. 9 til Kalundborg Kommune. Hyldens Kvarter er oprindeligt opført som almene ældreboliger til brug for borgere med varigt nedsat funktionsevne, dog har nr. 9 ikke været ibrugtaget til den oprindelige målgruppe. Baggrunden for ansøgningen om salg er, at Kalundborg Kommune ønsker at købe Hyldens Kvarter nr. 9, til brug for midlertidigt botilbud efter servicelovens § 107.

Kommunalbestyrelsen godkendte den 25. maj 2022 opstart af forhandling om køb af Hyldens Kvarter nr. 9. I et notat til sagen blev det oplyst, at sagsbehandlingstiden for købsprocessen kunne være længere end forventet. Der blev herudover oplyst om, at Kalundborg Kommune, sideløbende med købsprocessen, kunne indgå aftale med MNV Bolig om erhvervsleje af Hyldens Kvarter nr. 9.

Den 23. november 2022 godkendte Kommunalbestyrelsen udskillelse af Hyldens Kvarter nr. 9 fra afd. 7022 Hyldens Kvarter, herunder ændret anvendelse fra almene ældreboliger til botilbud efter servicelovens § 107. Tilbuddet har været i drift siden 1. januar 2023, hvor Kalundborg Kommune har lejet Hyldens Kvarter nr. 9 på erhvervslejekontrakt af MNV Bolig.

MNV Boligs organisationsbestyrelse har godkendt salget den 24. november 2022.

Kommunalbestyrelsen skal godkende salg af fast ejendom efter almenboliglovens § 27. Når der sælges til en kommune, må overdragelsessummen ikke være lavere end den af vurderingsmyndigedens fastsatte vurdering.

Kalundborg Kommune har fra sagens begyndelse bekræftet at afholde udgifterne i forbindelse med salget, da det har været en forudsætning, at afd. 7022 Hyldens Kvarter, ikke må have udgifter forbundet med salget.

*Garanti*

Kalundborg Kommune har i forbindelse med opførelse af Hyldens Kvarter stillet en regaranti på 64,03%. Staten har stillet 100% statsgaranti og regarantien kan gøres gældende af Udbetaling Danmark på statens vegne i det omfang, at staten har foretaget udbetaling under statsgarantien.

I forbindelse med MNV Boligs ønske om salg af Hyldens Kvarter nr. 9 skal der ske en relaksation (frigørelse af en frastykket ejendom fra den oprindelige gæld) af det oprindelige lån mod et ekstraordinært afdrag svarende til [adresse]%. Den forholdsmæssige nedbringelse på de [adresse]% svarer til det areal af almene ældreboliger som er nedlagt. Realkredit Danmark stiller som betingelse for relaksationen, at Udbetaling Danmark og Kalundborg Kommune vedstår deres garantiforpligtelser. Udbetaling [adresse] har meddelt vedståelse af 100% garanti for lånet betinget af indbetaling af afdrag svarende til [adresse]% af restgælden. Realkredit [adresse] stiller derfor krav om nedbringelse af lånet svarende til [adresse] % af kontantrestgælden og anmoder om, at Kalundborg Kommune vedstår regarantien på 64,03 %.

[adresse] kan godkendes af Økonomichefen i henhold til [adresse] delegationsplan, da vedståelse af regarantien ikke medfører en udvidelse af den regaranti Kommunalbestyrelsen allerede har godkendt. Godkendelse af regarantien vil ske på betingelse af, at det ekstraordinære afdrag på [adresse] % af kontantrestgælden indbetales af MNV Bolig til Realkredit Danmark.

## Økonomiske konsekvenser

Der er ingen økonomiske konsekvenser ved godkendelse af salg af Hyldens Kvarter nr. 9.

De økonomiske konsekvenser der vil være i forbindelse med godkendelse af købet af Hyldens Kvarter nr. 9, fremgår af dagsordenpunkt vedrørende køb af Hyldens Kvarter nr. 9. Sagen om køb er til behandling i Direktionen, Socialudvalget, Økonomiudvalget og Kommunalbestyrelsen i august 2024.

### Sagens forløb

21/08/2024 Økonomiudvalget
Anbefales.